Н.Ч.Съзнание-1871г.с.Сърнево

Отчет за дейността-2018г.

През изминалата година дейността на читалището може да бъде отразена в няколко направления:

-Развитие на любителското художествено творчество

Действащите самодейни състави към читалището са ЖФПГ”Тракийки” , ДТС „Тракийче”и индивидуалната изпълнителка Стоянка Стоянова.Благодарение на допълващата субсидия от Община Раднево и дарения и спонсорство успяха да участват в няколко големи форума.

Първото участие на ЖФГ”Тракийки”беше в XXVIII-я Национален фолклорен фестивал”Янко Петров „ в гр. Гълъбово.Тъй като конкуренцията беше голяма певческата група се завърна с диплом за отлично представяне.

Следващото участие беше във фолклорния празник „Ритми от Загоре” в Стара Загора.Празникът нямаше конкурсен характер.

За доброто представяне самодейците бяха наградени с посещение на етнографския комплекс „Дамасцена” в Скобелево и фермата за щрауси.

След кратка пауза през лятото изявите продължиха още в началото на септември с участието в Международния фестивал на инструменталните и танцови групи.Представянето беше на ниво и ДТС”Тракийче „се класира на второ място ,а певческата група на първо. На следващия ден солистката Стоянка Динева участва в конкурса „Тракийски славей” и и беше присъдено второто място.

През октомври ЖФГ „Тракийки” взе участие в X-тия фолклорен фестивал”Песни край Марица” в с.Доситеево.

Освен в големите форуми съставите имат участие и в Общински и местни празници .

-Запазване на местните обичаи и традициите

Читалищното настоятелство организира и провежда концерти за Великден,Гергьовден,празника на Сърнево и Коледа.Не се подминават и традиционните празници: Бабин ден, Първи март, Осми март ,Лазаровден,Деня на християнското семейство и други.

Участие на ЖФГ”Тракийки „ в празниците по селата в Община Раднево/в с. Знаменосец/ и в Общинските празници.

Певческата група взе участие в концертната програма и в кулинарния конкурс и конкурса за най –добро червено вино.Първо място беше присъдено на Мария Червенкова в категория „Най-добър винар”

-Работа с учениците от ОУ” СВ.Св.Кирил и Методий”

Отбелязване на145-годишнината от Обесването на Васил Левски с изработване на информационно табло и витрина в библиотеката с материали за апостола.

Конкурс за рисунка през седмицата на гората.

Тържество за празника на училището „СВ.Св.Кирил и Методий- участие на ДТС”Тракийче”.

Откриване на учебната година.

Коледен концерт- участие на ДТС”Тракийче”

-Библиотечна и информационна дейност

Поддържане на библиотеката и информационни дейности. Обучават се деца предимно от ромски произход, как да използват Интернет, скайп, фейсбук.

Библиотеката предлага безплатен достъп до Интернет за всички видове услуги.

Вече имаме ползване за търсене на работа в различните сайтове ,подаване на документи за работа, онлайн пазаруване,проверка на задължения и сметки, публикуване на обяви ,набиране на текстове, ксерокс услуги и други компютърни услуги.

С помощта на новите технологии се провеждат открити уроци и мероприятия.

При приемането на първокласниците за читатели на библиотеката бяха прожектирани детски филмчета и песнички за буквите.

Децата от ОДЗ Радост,на няколко пъти посещаваха библиотеката и им бяха прожектирани приказки.

През седмицата на детската книга и изкуства за деца беше проведен конкурс за” Бързо и изразително четене”,а добре представилите се получиха награди.

За 3-ти март Освобождението на България от турско робство и Деня на будителя бяха изготвени витрини в библиотеката с подходящи материали.